Heinrihs Leonhards Adolfi

Heinrihs Leonhards Ādolfijs (Adolfi) (, dzimis , miris ) bija vācbaltiešu izcelsmes Gaujienas luterāņu draudzes mācītājs, žurnālists, rakstnieks un šaha entuziasts.

Ārsta un literātes dēls.

 Dzīve 
 Izglītība 
1861. gadā mācījās elementārskolā, tad no 1862. gada līdz 1865. gadam Cēsu apriņķa skolā. 1865. gadā iestājās Bērzaines ģimnāzijā un 1871. gadā nolika tās gala eksāmenu. 1872. gadā Ādolfijs iestājās Tērbatas augstskolā kā dievvārdu zinību students un 1876. gadā nolika gala eksāmenu. "Mācītājs Heinrihs Leonhards Ādolfijs (Adolphi)." Mācītāji, kas nāvē gāja. Sastādījis Kārlis Beldavs. Rīga: Luterisma mantojuma fonds, 2010, 60.-86. lpp., 179 lpp. 

 Mācītājs 
1879. gadā Ādolfiju apstiprināja par Gaujienas luterāņu draudzes mācītāju. Šai draudzei viņš kalpoja līdz sava mūža galam.
 Žurnālists un rakstnieks 
Līdztekus mācītāja darbam Ādolfijs strādājis vairākos laikrakstos. Vispirms avīzē "Latviešu tautas biedrs","Latviešu Tautas biedrs."  Sabiedriski politisks un reliģisks laikraksts. Rīga, 1877-1881. bet pēc tās slēgšanas viņš kļuva par līdzstrādnieku "Latviešu avīzēs". Šiem laikrakstiem viņš sūtīja īsus ziņojumus no savas draudzes. Daudzi viņa kristīgā garā rakstīti stāsti un apcerējumi tika publicēti "Latviešu avīžu" pielikumā "Baznīca un skola". "Baznīca un skola". Jauno Latviešu Avīžu pielikums. Jelgava, 1909-1914. Vairāki Ādolfija oriģināldarbi un atstāstījumi no vācu valodas publicēti kā atsevišķas grāmatas. Bieži viņa vārds atrodams arī sprediķu krājumos.  No 1892. līdz 1900. gadam Ādolfijs bija žurnāla "Austrums" šaha nodaļas redaktors.

 Nāve 
1918. gada 20. februārī Ādolfijs Iskolata vārdā tika arestēts un nākamā dienā kopā ar sievu un citiem upuriem nošauts Kāgjervē uz rietumiem no Valkas.

 Publikācijas 
 Adolphi, Heinrich,‏  Pamahzischana schacha spehlē / sastahdijis H. Adolphi. Jelgava : Apg. H. J. Drawiņ-Drawneeks, 1892. 104 lpp.
 Adolphi, Heinrich,  Rīt-Afrikas kalnos : ziņas par Leipcigas evanģ.-luteriskas misiones b-bas darbību Rīt-Afrikas Vācu daļā / sastādīja H. Adophi. Rīga : Krist. rakstu izplatīšanas aģentura, 1903. 64 lpp. : il. ; 17 cm.
 Adolphi, Heinrich,  Dzied', mīļā sirds, bez briesmas : Ziemassvētku stāstiņš. [Rīga : Kristīgu rakstu izplatīšanas nodaļa, 1910]. 16 lpp. ;

 Atsauces 

Kategorija:1852. gadā dzimušie
Kategorija:1918. gadā mirušie
Kategorija:Nogalinātie luterāņu mācītāji
Kategorija:Latvijas publicisti
Kategorija:Latvijas rakstnieki
Kategorija:Latvijas šahisti
Kategorija:Šaha problēmisti
Kategorija:Latvijas vēsture
Kategorija:Vācbaltieši
Kategorija:Cēsīs dzimušie
Kategorija:Vidzemes (Rīgas) guberņas cilvēki